pythainlp/thai-wiki-dataset-v3 huggingface dataset:
เรดอาย เที่ยวบินระทึก

เรดอาย เที่ยวบินระทึก (อังกฤษ: Red Eye) เป็นภาพยนตร์ สัญชาติอเมริกา สร้างขึ้นเมื่อปี ค.ศ. 2005 กำกับโดย เวส คราเวน นำแสดงโดย ราเชล แม็กอดัมส์, คิลเลียน เมอร์ฟี, ไบรอัน ค็อกซ์, เจย์มา เมย์ส
==เนื้อเรื่องย่อ==
ลิซ่า ไรเซิร์ต เกลียดการขึ้นเครื่องบิน แต่ความน่าสะพรึงกลัวที่รอเธออยู่บนเที่ยวบินไฟต์ดึกเพื่อมุ่งหน้าสู่ไมอามี่ ไม่มีอะไรเกี่ยวข้องกับการกลัวการขึ้นเครื่องบินแต่อย่างใด
หลังจากขึ้นไปนั่งประจำที่อยู่บนเครื่องบิน ลิซ่าต้องประหลาดใจเมื่อพบว่าเธอนั่งติดกับ แจ็คสัน ผู้ชายท่าทางมีเสน่ห์คนที่เธอเคยนั่งดื่มอยู่ด้วยกันที่อาคารผู้โดยสารในสนามบิน และเป็นคนที่ทำท่าเหมือนจะเข้ามาจีบเธออยู่ชั่วขณะหนึ่งแต่หลังจากเครื่องทะยานขึ้นจากสนามบินไม่นาน แจ็คสันทิ้งหน้าฉากของตัวเอง และเปิดเผยเหตุผลที่แท้จริงที่เขาขึ้นมาอยู่บนเครื่องบินลำนี้ว่าเขามีแผนที่จะสังหารเลขาธิการหน่วยงานรักษาความปลอดภัยของประเทศ และลิซ่าคือกุญแจที่จะไขไปสู่ความสำเร็จของแผนการนี้ ถ้าเธอปฏิเสธที่จะให้ความร่วมมือ พ่อของเธอจะต้องถูกสังหารโดยมือสังหารที่กำลังรอโทรศัพท์จากแจ็คสันอยู่เมื่อต้องติดอยู่ภายในเครื่องบินที่บินอยู่สูงถึง 30,000 ฟุต
ลิซ่าไม่มีที่ให้หลบหนีและไม่มีทางที่จะขอความช่วยเหลือจากใครได้โดยไม่นำชีวิตพ่อของเธอรวมไปถึงผู้โดยสารคนอื่นๆ และชีวิตของตัวเธอเองไปเสี่ยงอันตราย แต่ละไมล์ที่เครื่องบินบินไป ลิซ่ารู้ดีว่าเวลาของเธอยิ่งหมดลง เมื่อเธอพยายามหาวิธีที่จะขัดขวางผู้ชายที่จับตัวเธอไว้และหยุดแผนการฆาตกรรมในครั้งนี้
==นักแสดงนำ==
ราเชล แม็กอดัมส์ รับบท ลิซ่า ไรเซิร์ต
คิลเลียน เมอร์ฟี รับบท แจ๊คสัน ริปป์เนอร์
ไบรอัน ค็อกซ์ รับบท โจเซฟ "โจ" ไรเซิร์ต
เจย์มา เมย์ส รับบท ซินเทียส์
แจ็ค สกาเลีย นับบท ชาล์ส "ซาร์ลี" คีฟ
โรเบิร์ต ไพน์ รับบท บ็บ เทย์เลอร์
เทเรซา เพรส-มาร์กซ รับบท มาเรียนน์ เทย์เลอร์
แองเจล่า เพตัน รับบท หญิงใจดี
ลอว์รา จอห์นสัน รับบท สาวผมบลอนด์
บริตทานี โอ๊คส์ รับบท รีเบคก้า
เจนนี เวด รับบท พนักงานสาวขายกาแฟ
==อ้างอิง==
==แหล่งข้อมูลอื่น==
ภาพยนตร์ที่ออกฉายในปี พ.ศ. 2548
ภาพยนตร์การบินอเมริกัน
ภาพยนตร์อเมริกัน
ภาพยนตร์โดยดรีมเวิร์กส
ภาพยนตร์ภาษาอังกฤษ
ภาพยนตร์ที่มีฉากในไมแอมี
ภาพยนตร์ที่มีฉากในรัฐเท็กซัส‎
ภาพยนตร์ที่มีฉากในเครื่องบิน
ภาพยนตร์ที่ถ่ายทำในลอสแอนเจลิส
ภาพยนตร์ที่ถ่ายทำในไมแอมี
ภาพยนตร์ภาษารัสเซีย
เจย์มา เมส์

เจเมีย ซูเซ็ตเต "เจย์มา" เมส์ (Jamia Suzette "Jayma" Mays เกิดวันที่ 16 กรกฏาคม ค.ศ. 1979) หรือ เจย์มา เมส์ (Jayma Mays) เป็นนักแสดงและนักร้องชาวอเมริกา เธอมีชื่อเสียงจากการแสดงเป็น ซินเธียส์ ในภาพยนตร์ Red Eye
==ผลงานด้านการแสดง==
===ภาพยนตร์===
===ละครโทรทัศน์===
==อ้างอิง==
==แหล่งข้อมูลอื่น==
Jayma Mays  at TV.com
ปฏิบัติการไทดัลเวฟ

ปฏิบัติการไทดัลเวฟ เป็นการโจมตีทางอากาศโดยการทิ้งระเบิดของกองทัพอากาศทหารบกสหรัฐ (USAAF) ฐานทัพในลิเบียและอิตาลีทางตอนใต้บนโรงกลั่นน้ำมันเก้าแห่งบริเวณรอบเมืองโปลเยชต์ ประเทศโรมาเนีย เมื่อวันที่ 1 สิงหาคม ค.ศ. 1943 ในช่วงสงครามโลกครั้งที่สอง มันเป็นภารกิจการทิ้งระเบิดทางยุทธศาสตร์และเป็นส่วนหนึ่งของการทัพน้ำมัน เพื่อขัดขวางการผลิตเชื้อเพลิงปิโตเลียมไปยังฝ่ายอักษะ ภารกิจครั้งนี้ผลปรากฏว่า "ไม่สามารถตัดทอนการผลิตโดยรวมได้"
ภารกิจครั้งนี้เป็นหนึ่งในบทเรียนที่แสนราคาแพงสำหรับกองกำลังอากาศแห่งกองทัพสหรัฐในสงครามภูมิภาคยุโรป ด้วยการสูญเสียเครื่องบินรบ 53 ลำและพลขับเครื่องบิน 660 นาย เป็นความล้มเหลวครั้งที่สองที่เลวร้ายที่เคยประสบมาโดยกองกำลังอากาศแห่งกองทัพสหรัฐในภารกิจเดียว และวันต่อมาได้ถูกเรียกขานว่า "อาทิตย์ทมิฬ" (Black Sunday) เหรียญแห่งเกียริตยศ (Medal of Honor) ห้าเหรีญและกางเขนปฏิบัติภารกิจพิเศษ (Distinguished Service Cross) จำนวนมากได้ปูนบำเหน็จแก่สมาชิกพลขับเครื่องบินในปฏิบัติการไทดัลเวฟ
== อ้างอิง ==
ส
ส
ปฏิบัติการและยุทธการทางอากาศในสงครามโลกครั้งที่สอง
ชื่อรหัส
เจ้าหญิงเบอาทริสแห่งบูร์บง-ซิซิลีทั้งสอง

เจ้าหญิงเบอาทริสแห่งบูร์บง-ซิซิลีทั้งสอง (Princess Béatrice of Bourbon-Two Sicilies)
== พระประวัติ ==
เจ้าหญิงเบอาทริสแห่งบูร์บง-ซิซิลีทั้งสอง ประสูคิเมื่อวันที่ 16 มิถุนายน พ.ศ. 2493 ณ ประเทศฝรั่งเศส เป็นพระธิดาพระองค์โตใน เจ้าชายเฟอร์ดินานด์ ดยุกแห่งกัสโตร กับ เจ้าหญิงแชนทัล ดัชเชสแห่งกัสโตรโดยพระบิดาเป็นผู้อ้างสิทธิในการสืบราชบัลลังก์ ราชอาณาจักรซิซิลีทั้งสอง และยังเป็นพระภคินีใน เจ้าชายคาร์โล ดยุกแห่งกัสโตร โดยพระองค์นั้นทำหน้าที่เป็นผู้ตัดสินใหญ่แห่งโบสถ์เซนต์จอร์จ ซึ่งเป็นโบสถ์ที่เป็นที่รู้จักใน ประเทศฝรั่งเศส ชื่อโบสถ์นั้นอาจจะคล้ายคลึงกับโบสถ์เซนต์จอร์จ ในอังกฤษ
== เสกสมรส ==
เจ้าหญิงเบอาทริสแห่งบูร์บง-ซิซิลีทั้งสอง ทรงเสกสมรสกับ ชาร์ล เจ้าชายนโปเลียน ผู้อ้างสิทธิราชบัลลังก์ของฝรั่งเศสทางสายราชวงศ์โบนาปาร์ต โดยรับพระราชทานพระอิสริยยศเป็น เจ้าหญิงเบอาทริส เจ้าหญิงนโปเลียน พระชายา ก่อนจะหย่ากันในปี 2532 โดยมีพระบุตรดังนี้
เจ้าหญิงการอลีน นโปเลียน
ฌ็อง-คริสต็อฟ เจ้าชายนโปเลียน
หลังจากทรงหย่าแล้ว ทรงกลับมาใช้พระอิสริยยศ เจ้าหญิงแห่งบูร์บง-ซิซิลีทั้งสอง ดังเดิม
ราชวงศ์โบนาปาร์ต
เจ้าหญิงซิซิลี
ม
อันดรีย์ กลัชเชนโก

อันดรีย์ กลัชเชนโก (Андрій Олександрович Глущенко; Andriy Glushchenko; 23 ตุลาคม ค.ศ. 1977 – ) เป็นนักไตรกีฬาชาวยูเครน
กลัชเชนโกเข้าแข่งขันในการแข่งขันไตรกีฬาโอลิมปิกครั้งแรกในโอลิมปิกฤดูร้อน 2000 เขาได้อันดับที่ 11 ด้วยเวลารวม 1:49:30.17 ชั่วโมง สี่ปีต่อมา ในโอลิมปิกฤดูร้อน 2004 กลัชเชนโกแข่งขันอีกครั้ง แต่ก็ไม่สามารถที่จะจบการแข่งขัน ส่วนในปี ค.ศ. 1997 กลัชเชนโกชนะการแข่งไตรกีฬาชิงแชมป์โลก รุ่นเยาวชนชาย ในเมืองเพิร์ท
== อ้างอิง ==
== แหล่งข้อมูลอื่น ==
นักไตรกีฬาชายชาวยูเครน
นักไตรกีฬาในโอลิมปิกฤดูร้อน 2000
นักไตรกีฬาในโอลิมปิกฤดูร้อน 2004
เทศกาลดนตรีและศิลปะโคเชลลาแวลลีย์

เทศกาลดนตรีและศิลปะโคเชลลาแวลลีย์ (The Coachella Valley Music and Arts Festival หรือเรียกกันทั่วไปว่า โคเชลลา หรือ เทศกาลโคเชลลา) เป็นเทศกาลดนตรีและศิลปะประจำปี ซึ่งจัดขึ้นที่เอมไพร์โปโลคลับ ในเมืองอินดิโอ รัฐแคลิฟอร์เนีย ตั้งอยู่บริเวณอินแลนด์เอมไพร์ของทะเลทรายโคเชลลาแวลลีย์ ในทะเลทรายโคโลราโด ก่อตั้งร่วมกันโดยพอล ทอลเลตต์ และริก แวน แซนเทน ในปี 1999 และดำเนินงานโดยโกลเดนวอยซ์ บริษัทลูกของเออีจีไลฟ์ เป็นงานดนตรีที่มีศิลปินมาร่วมจากหลากหลายแนวเพลง ทั้งร็อก อินดี ฮิปฮอป และดนตรีอิเล็กทรอนิกส์แดนซ์ ยังมีงานศิลปะจัดวางและประติมากรรมต่าง ๆ งานภาคสนาม ประกอบด้วยการแสดงสดอย่างต่อเนื่องจากหลายเวที เวทีหลักชื่อ เวทีโคเชลลา, เอาต์ดอร์เทียเตอร์, โกบีเตนต์, โมฮาวีเตนต์ และซาฮาราเตนต์ ส่วนเวทีที่เล็กกว่าอย่าง โอเอซิสโดม เริ่มมีในปี 2006 และ 2011 ขณะที่เวทีใหม่เวทียูมา มีครั้งแรกปี 2013 และเวทีโซนาราปี 2017
งานเทศกาลดั้งเดิม ย้อนกลับไปในปี 1993 มีคอนเสิร์ตวงเพิร์ลแจมแสดงที่เอมไพร์โปโลคลับ เป็นงานที่ถูกคว่ำบาตรจากทิกเกตมาสเตอร์ สถานที่โชว์นี้ยังเป็นสถานที่จัดงานใหญ่หลายงาน นำไปสู่การเริ่มต้นของเทศกาลโคเชลลา ที่จัดขึ้น 2 วันในเดือนตุลาคม 1999 เพียง 3 เดือนหลังจากงานวูดสต็อก '99 หลังจากนั้นปี 2000 ก็ไม่มีการจัดงานที่นี่ จนกลับมาจัดงานประจำปีโดยเริ่มในเดือนเมษายน 2001 เป็นงานวันเดียว พอในปี 2002 ถึงกลับมาจัด 2 วัน เทศกาลโคเชลลาเริ่มขยายวันเป็น 3 วันในปี 2007 จนมาจัดในช่วงสุดสัปดาห์ในปี 2012 ปัจจุบันงานจัดขึ้นในวันสุดสัปดาห์ 3 วันในช่วงเดือนเมษายน แต่ละวันมีรายชื่อศิลปินแสดงแตกต่างกันไป ผู้จัดงานเริ่มอนุญาตให้มีการตั้งแคมป์ในงานเมื่อปี 2003 เทศกาลนี้ไม่ได้จัดขึ้นในปี 2020 และ 2021 เนื่องจากการระบาดทั่วของโควิด-19
เทศกาลโคเชลลาเป็นงานแสดงทั้งศิลปินที่โด่งดังและศิลปินใหม่ อย่างศิลปินดาวรุ่งและการรวมตัวกันใหม่ของศิลปินเก่า โคเชลลาเป็นหนึ่งในเทศกาลดนตรีที่ใหญ่ที่สุด มีชื่อเสียงที่สุด และทำเงินมากที่สุดในสหรัฐและทั่วโลก แต่ละครั้งตั้งแต่ปี 2013 ถึง 2015 ได้สร้างสถิติใหม่ทั้งจำนวนผู้เข้าชมและรายรับ ในปี 2017 มีผู้เข้าชม 250,000 คน และทำรายได้ 114.6 ล้านเหรียญสหรัฐ
== สรุปเทศกาลแต่ละปี ==
==อ้างอิง==
เทศกาลดนตรี
เทศกาลศิลปะ
ดนตรีอิสระ

ดนตรีอิสระ (Independent music) หรือ เพลงอินดี หรือ อินดี (indie music หรือ indie) เป็นเพลงที่ผลิตขึ้นมาโดยอิสระโดยปราศจากค่ายเพลงหรือค่ายเล็ก ๆ มีขึ้นตอนการทำที่อาจทำด้วยตัวเอง ตั้งแต่การบันทึกเสียงและการจัดจำหน่าย เผยแพร่ คำว่าอินดีใช้อธิบายถึงแนวเพลงได้อีกด้วย เช่น อินดีร็อก และอินดีป็อป ในความหมายของแนวเพลงอินดีแล้ว อาจไม่ได้เป็นการผลิตโดยอิสระ ศิลปินเพลงอินดีหลายศิลปิน ไม่มีการตัดซิงเกิลขาย ก็อาจเรียกอินดี อินดีจึงหมายถึงแนวเพลงและการผลิตเพลงด้วยตัวเอง
== อ้างอิง ==
ดนตรีอินดี
แนวเพลงออลเทอร์นาทิฟร็อก
Royal Academy of Dramatic Art

redirect ราชสถานศิลปะการละคร (ประเทศอังกฤษ)
เจ้าหญิงการอลีน นโปเลียน

เจ้าหญิงการอลีน นโปเลียน (Princess Caroline Napoléon)
== พระประวัติ ==
เจ้าหญิงการอลีน นโปเลียน ประสูติเมื่อวันที่ 24 ตุลาคม พ.ศ. 2523 ณ ประเทศฝรั่งเศส เป็นพระธิดาพระองค์ใหญ่ในชาร์ล เจ้าชายนโปเลียน และเจ้าหญิงเบอาทริสแห่งบูร์บง-ซิซิลีทั้งสอง โดยเมื่อประสูติทรงมีพระอิสริยยศที่ เจ้าหญิงแห่งราชวงศ์นโปเลียน เจ้าหญิงแห่งฝรั่งเศส พระองค์ทรงจบการศึกษาโรงเรียนธุรกิจในปารีส และยังเป็นพระภาคิไนยใน เจ้าชายคาร์โล ดยุกแห่งกัสโตร ทางฝ่ายพระมารดา
== เสกสมรส ==
เจ้าหญิงการอลีน นโปเลียน ทรงเสกสมรสกับเอริก เกเรแน-องฟรัว เดอ เบรอวีลเมื่อวันที่ 19 กันยายน พ.ศ. 2554 โดยภายหลังเสกสมรส ทรงมีพระนามว่า เจ้าหญิงการอลีน นโปเลียน มาดามเกเรแน-องฟรัว เดอ เบรอวีล มีพระบุตรดังนี้
แอลวีร์ เกเรแน-องฟรัว เดอ เบรอวีล
โอกุสแต็ง เกเรแน-องฟรัว เดอ เบรอวีล
ราชวงศ์โบนาปาร์ต
เจ้าหญิงฝรั่งเศส
อิกโก-อิกกิ

อิกโก-อิกกิ  เป็นกลุ่มคนที่ก่อกบฏหรือปกครองตนเองขึ้นในหลายภูมิภาคของญี่ปุ่นในคริสต์ศตวรรษที่ 15-16; ได้รับการสนับสนุนจากศาสนาพุทธนิกายโจโด ชินชู พวกเขาต่อต้านการปกครองของเจ้าเมืองหรือไดเมียว ส่วนใหญ่ประกอบด้วยนักบวช ชาวนา พ่อค้า และขุนนางท้องถิ่นที่นับถือนิกาย บางครั้งพวกเขาก็เกี่ยวข้องกับผู้ที่ไม่ใช่สาวกของนิกาย
== อ้างอิง ==
สงครามศาสนา
สมาพันธรัฐสิ้นสภาพ
คัทยา ไมเออร์

คัทยา ไมเออร์ (Katja Mayer) เกิดวันที่ 4 มกราคม ค.ศ. 1968 ที่เมืองเอาคส์บวร์ค เป็นอดีตนักไตรกีฬาชาวเยอรมัน และผู้ชนะการแข่งไตรกีฬาคนเหล็ก (ค.ศ. 1999)
== ประวัติ ==
ไมเออร์ศึกษาวิชาวิทยาศาสตร์การกีฬาและคณิตศาสตร์ที่มหาวิทยาลัยมิวนิกและเอาคส์บวร์ค โดยในปี ค.ศ. 1996 เธอสำเร็จการศึกษาด้านคณิตศาสตร์และการกีฬา ส่วนในปี ค.ศ. 1998 เธอเริ่มเป็นผู้ถือใบอนุญาตสำหรับการแข่งขันไตรกีฬาและการขี่จักรยาน ตั้งแต่ปี ค.ศ. 2003 เธอยังเป็นผู้ช่วยศาสตราจารย์ที่มหาวิทยาลัยเอาคส์บวร์ค และเป็นวิทยากรที่ศูนย์ฝึกอบรมทางการแพทย์เพื่อกายภาพบำบัด ตั้งแต่ปี ค.ศ. 1996 เธอได้ฝึกนักไตรกีฬา, นักวิ่ง, นักจักรยาน, นักจักรยานภูเขา, สเกตอินไลน์ และผู้ใช้วีลแชร์หลายราย
ในปี ค.ศ. 1992 ไมเออร์ผ่านการคัดเลือกอันดับเป็นที่หนึ่งในการแข่งขันชิงแชมป์โลกที่ฮาวายในระยะไกล (ว่ายน้ำ 3.86 กม., ขี่จักรยาน 180.2 กม. และวิ่ง 42.195 กม.) รวมถึงชนะการแข่งมือสมัครเล่นระดับโลก ส่วนในปี ค.ศ. 1997 เธอเข้ามาเป็นอันดับสองในการแข่งไตรกีฬาระยะไกลชิงแชมป์ยุโรปในเมืองเฟร็ดเดอเร็ชชา (ประเทศเดนมาร์ก) รวมถึงชนะการแข่งไอรอนแมนฟลอริดาใน ค.ศ. 1999 และได้รับรางวัลตำแหน่งสูงสุดหลายรายการของการแข่งไตรกีฬาระดับประเทศ และระดับนานาชาติ รวมถึงไตรกีฬาคนเหล็ก
จากปี ค.ศ. 1994 ถึง 2001 เธอเป็นสมาชิกของทีมชาติเยอรมันในไตรกีฬา ไมเออร์สามารถทำสถิติการแข่งขันไตรกีฬาคนเหล็กได้ถึง 35 ครั้ง รวมถึงการแข่งขันไอรอนแมนฮาวายที่ประสบความสำเร็จ 8 ครั้ง ในการแข่งขันไตรกีฬาคนเหล็กทั้งหมด 20 ครั้ง เธอได้รับการจัดให้อยู่ในระดับท็อป 5
และในช่วงฤดูร้อน ค.ศ. 2003 ไมเออร์และเกออร์ค บราเชสคี ซึ่งเป็นเพื่อนของเธอได้แต่งงานกัน จากนั้น ในเดือนพฤศจิกายน ค.ศ. 2004 ทั้งคู่มีลูกชายหนึ่งคน ครั้นสามปีต่อมาก็ได้ให้กำเนิดลูกสาวอีกหนึ่งคน
ไมเออร์เป็นเจ้าของหน่วยงานจัดงาน ที่จัดงานต่าง ๆ เช่น คูเซ-ทรีอัทล็อนในเอาคส์บวร์ค, เอาคส์บัวร์เกอร์ชตัทเลาฟ์ และเอาคส์บวร์คคัมพานีรัน ตั้งแต่ปี ค.ศ. 2014 เธอยังเป็นผู้รับผิดชอบในการดำเนินการวิ่งแข่งของเมืองมิวนิก ซึ่งเป็นหนึ่งในรายการที่มีผู้เข้าร่วมมากที่สุดของประเทศเยอรมนี โดยมีผู้เข้าร่วมกว่า 20,000 คน
== อ้างอิง ==
นักไตรกีฬาหญิงชาวเยอรมัน
ผู้ฝึกสอนไตรกีฬา
สัมผัสรัตติกาล

สัมผัสรัตติกาล เป็นละครโทรทัศน์ไทยแนวสืบสวนแฟนตาซี-แอ็คชั่น จากปลายปากกาของ ร่มแก้ว
== การสร้างเป็นละครโทรทัศน์ ==
ในปี พ.ศ. 2561 ผลิตโดย บริษัท CHANGE 2561 จำกัด เขียนบทโทรทัศน์โดย สามัญ กำกับการแสดงโดย ศรัณยู วงษ์กระจ่าง นำแสดงโดย อนุวัฒน์ ชูเชิดรัตนา,มชณต สุวรรณมาศ,ณัฐ ศักดาทร,ธันย์ชนก ฤทธินาคา ออกอากาศทุกวันพุธ - พฤหัสบดี เวลา 20.10 - 21.25 น. เริ่มตอนแรกวันที่ 14 มิถุนายน พ.ศ. 2561 - 15 สิงหาคม พ.ศ. 2561 ต่อจากละครเรื่องThe Crime ทีมล่าทรชน 
== รายชื่อนักแสดง ==
อนุวัฒน์ ชูเชิดรัตนา รับบท ร.ต.อ.นณณ์ เรืองยุทธ
มชณต สุวรรณมาศ รับบท จันทร์จ้า (จ้า) (ปัจจุบัน) / นาถนารา (นาถ) (อดีต)
ณัฐ ศักดาทร รับบท นายแพทย์ เมฆา อิสระภักดี (หมอเมฆา)
ธันย์ชนก ฤทธินาคา รับบท ริณณา
วิลลี่ แมคอินทอช รับบท ประทิน เดชกำแหง
สันติสุข พรหมศิริ รับบท ทวยเทพ ธรรมการุณ
เพ็ญเพ็ชร เพ็ญกุล รับบท ดร.อิชย์ อัครากูล
อาภาศิริ นิติพน รับบท คุณหญิงทิพย์ธิดา ธรรมการุณ
ภัทรภณ โตอุ่น รับบท หมวดกรัณย์
วรรณปิยะ ออมสินนพกุล รับบท สาวิตรี
ภาลฎา ฐิตะวชิระ รับบท เบญจนุช (โบ)
ภูมิ รังษีธนานนท์ รับบท ภัทรพล
พงษ์นิรันดร์ กันตจินดา รับบท นายไม้
เบญจา สิงขรวัฒน์ รับบท แจง
นิรุตติ์ ศิริจรรยา รับบท ธีระ
เดือนเต็ม สาลิตุล รับบท ยายบุหงา
ปวันรัตน์ นาคสุริยะ รับบท ดร.อุมาริการ์ ปราณีต
พัสสน ศรินทุ รับบท เมืองพุทธ (หลานชายทวยเทพ)
พศิน เรืองวุฒิ รับบท ชาตรี (ลูกน้องธีระ)
ทนงศักดิ์ ศุภการ รับบท ยุทธนา
วีระชัย หัตถโกวิท รับบท อำนาจ
ณัฐนี สิทธิสมาน รับบท ป้าชบา
กมลพร วรกุล รับบทเป็น นริศรา กมลพรกุล ผู้ดำเนินรายการ วิเคราะห์สงครามสนามเลือกตั้ง 61
รชต สิงห์จันทร์ รับบทเป็น ทนายประจำพรรคเทพไท
ธัญชนก ตวงมุกดา รับบทเป็น สมาชิกพรรคประชาธิป
ธงชัย มาเม่น รับบทเป็น  วีระพงษ์
ด.ญ.คาริน่า เคลิน รับบทเป็น จันทร์จ้า (จ้า) (วัยเด็ก)
วรธนพจน์ ตันติวิริยางกูร รับบทเป็น นายทุนใหญ่
ชินธันย์ เธียรกิตติพงษ์ รับบทเป็น ที่ปรึกษาฝ่ายการเมืองพรรคเทพไท
พรชัย พิบูลธนเกียรติ รับบทเป็น ท่านประธาน
บดินทร์ หมู่หมื่นศรี รับบทเป็น หลวงพ่อ
รอระบุ รับบทเป็น ป้าเรือง (แม่นาถนารา (นาถ))
วิฑูรย์ ลิ่วลักษณ์ รับบทเป็น คนคุ้มกันดร.อิชย์ / สายข่าวธีระ
วีรวุฒิ เข้มแข็ง รับบทเป็น มือปืนรับจ้างที่มาจับจันทร์จ้า เพื่อส่งตัวให้กับนายธีระ
จารุวัธน์ ทองโบราณ รับบทเป็น ตำรวจ
จิรศักดิ์ เนินริมหนอง รับบทเป็น มือปืนรับจ้างที่มาจับจันทร์จ้า เพื่อส่งตัวให้กับนายธีระ
ด.ช. รับบทเป็น ร.ต.อ.นณณ์ (วัยเด็ก)
รอระบุ รับบทเป็น พี่แจ๊ส
ชาลี อิ่มมาก รับบทเป็น พระ
ด.ช. รอระบุ รับบทเป็น อ๊อด
รอระบุ รับบทเป็น อาจารย์เขตขันธ์ (เขต)
อัครเดช สหคุณ รับบทเป็น พิธีกรรายการ M&M Mouth&Me
รอระบุ รับบทเป็น หมอกฤษณ์ (รุ่นน้องหมอนายแพทย์ เมฆา)
เปรมฤดี ใจงาม รับบทเป็น พิธีกรรายการ BREAKING NEWS
โอภาส สุทธิเพียร รับบทเป็น วาที ถ้อยการุณ (ทนายความส่วนตัวประทิน)
ณัฐพล มีสมาน รับบทเป็น ตำรวจ
สหภูมิ โตตรึงทรัพย์ รับบทเป็น ผู้ที่มาเปลี่ยนรถตู้ให้กับดร.อิชย์
กฤตภาส จันทนะโพธิ รับบทเป็น อาจารย์หมอ (หมอที่ทำการรักษานายแพทย์ เมฆาโดยมีอาการสาหัสที่ห้อง ICU ในโรงพยาบาล)
นิพนธ์ จิตเกิด (กบ สักปลาคร๊าฟ) รับบทเป็น ลูกน้องท่านประทิน
ทรงพล เกษมสุขสันต์ รับบทเป็น ผู้ดำเนินรายการ พบผู้สมัคร 15 พรรค 15 วัน
== อ้างอิง ==
== แหล่งข้อมูลอื่น ==
เรื่องย่อสัมผัสรัตติกาล : kapook.com
เรื่องย่อสัมผัสรัตติกาล : mgronline.com
สัมผัสรัตติกาล by ร่มแก้ว : goodreads.com
เรื่องย่อละคร สัมผัสรัตติกาล : drama.nangdee.com
นวนิยายไทย
ละครโทรทัศน์ไทย
ละครโทรทัศน์ไทยที่ออกอากาศตั้งแต่ พ.ศ. 2561
ละครที่ออกฉายในปี พ.ศ. 2561
รายการโทรทัศน์ช่องจีเอ็มเอ็ม 25
รายการโทรทัศน์ที่เริ่มออกอากาศตั้งแต่ พ.ศ. 2561
จอมจักรพรรดิ จูหยวนจาง

จอมจักรพรรดิ จูหยวนจาง  (大明群英) (Born to Be a King) เป็นละครโทรทัศน์ที่กล่าวถึงพระราชประวัติของพระเจ้าหงอู่แห่งราชวงศ์หมิง นำแสดงโดย เหริน ต๋าหัว, เฉิน หมิ่นเอ๋อ, หลิว ชิงยฺหวิน, หว่อง หยีคาม, บ็อบบี เอ้ายึ้ง
==เนื้อเรื่องย่อ==
ปฐมกษัตริย์แห่งราชวงศ์หมิงนามจู หยวนจาง เดิมถือกำเนิดในอำเภอเพ่ย มณฑลเจียงซู ในวัยเยาว์จูหยวนจางมักจะแวะเวียนไปเที่ยวเล่นที่วัดหวงเจี๋ยว์ จนเจ้าอาวาสที่วัดให้ความเอ็นดูในความฉลาดหลักแหลม และสอนการอ่านเขียนให้ จนทำให้จูหยวนจางสามารถรู้หนังสือได้ในระดับหนึ่ง เมื่อจูหยวนจางอายุได้ 17 ปีได้เกิดภัยแล้ง ภัยจากตั๊กแตน และโรคระบาดขึ้น ทำให้บิดา มารดา และพี่ของเขาทยอยเสียชีวิตไปในเวลาเพียงครึ่งเดือน จูหยวนจางจึงตัดสินใจปลงผมออกผนวช โดยมีหน้าที่คอยจุดธูป กวาดพื้น ตีระฆัง อีกทั้งในช่วงเวลานั้นยังต้องอดทนต่อการถูกหลวงจีนรูปอื่นๆค่อนขอดว่าออกบวช เพื่อให้มีข้าวกิน ต่อมาได้เข้าร่วมกองทัพประชาชน ภายใต้ธงของกัวจื่อซิง หลังจูหยวนจางไปเข้าร่วมกับกองทัพ ได้สร้างผลงานทางการศึกหลายครั้ง บวกกับเป็นคนที่อ่านออกเขียนได้ในระดับหนึ่ง จึงได้รับการให้ความสำคัญจากกัวจื่อซิงเป็นอย่างยิ่ง จนได้ก้าวขึ้นมาเป็นหนึ่งในแม่ทัพสำคัญในกองทัพ อีกทั้งได้แต่งงานกับบุตรีบุญธรรมของกัวจื่อซิง ชีวิตค่อนข้างเปลี่ยนแปลงอย่างรวดเร็ว แต่สุดท้ายก็ค่อยๆสามารถรวมรวมไพร่พลได้อีกครั้ง จนสามารถบุกพิชิตกองทัพของเฉิน โหย่วเลี่ยงได้และเอาชนะกองกำลังของจาง ซื่อเฉิง สุดท้ายก็ขับไล่มองโกลออกจากแผ่นดินได้สำเร็จ จึงปราบดาภิเษกตนขึ้นเป็นฮ่องเต้ และทำให้ประเทศจีนได้กลับคืนสู่ความเป็นปึกแผ่นอีกครั้ง...
==นักแสดงนำ==
เหริน ต๋าหัว รับบท จู หยวนจาง(จักรพรรดิหงอู่)
เฉิน หมิ่นเอ๋อ รับบท จักรพรรดินีหม่า
หลิว ชิงยฺหวิน รับบท เฉิน โหย่วเลี่ยง
หว่อง หยีคาม รับบท สนมเอกกัว หนิงเฟย
บ็อบบี เอ้ายึ้ง รับบท สวี ต๋า
หว่อง เหมินหมิง รับบท ไป๋ อู่ผิง
หม่า ซ่งเต๋อ รับบท ฉาง อู่ชุน
เลี่ยว จุนเสียง รับบท หู ต้าไห่
อ๋า ไหว่ รับบท ท่าง เหอ
จาง หยิงไค รับบท หลี่ เชนฉาง
หลิว หยิ่งหง รับบท ซุน เฉิน
ไต้ จื้อเหว่ย รับบท ฮู่ เหว่ยหยง
เฉิน จ้งเจียน รับบท กัว จื่อซิง
ไป๋ เหยินเยา รับบท สวี่ โจ่วโฮย
ซู่ เหว่ยหลิน รับบท จู ตี้(จักรพรรดิหย่งเล่อ)
อู๋ เจี้ยหลี่ รับบท ฉิน ชู่ชู่
==อ้างอิง==
==แหล่งข้อมูลอื่น==
Official website
โฮโล (จังหวัดซูลู)

โฮโล เป็นเมืองศูนย์กลางของจังหวัดซูลู ประเทศฟิลิปปินส์ ในปี ค.ศ. 2015 มีประชากร 125,564 คน โดยมีบางส่วนที่เป็นเชื้อสายจีนซึ่งมาจากประเทศสิงคโปร์ ร้อยละ 90 ของประชากรนับถือศาสนาอิสลาม นอกนั้นนับถือศาสนาคริสต์ โฮโลยังเป็นศูนย์กลางของรัฐสุลต่านซูลูในอดีต
== ภูมิศาสตร์ ==
เมืองโฮโลตั้งอยู่ทางตะวันตกเฉียงเหนือของเกาะโฮโล ใกล้กับคาบสมุทรซัมบวงกาบนเกาะมินดาเนา ตัวเกาะโฮโลอยู่ระหว่างจังหวัดบาซีลันและตาวี-ตาวี ล้อมรอบด้วยทะเลซูลูและทะเลเซเลบีส
เกาะโฮโลเป็นเกาะภูเขาไฟ ตั้งอยู่กึ่งกลางของหมู่เกาะซูลูซึ่งมีพื้นที่  โดยหมู่เกาะนี้ตั้งอยู่ระหว่างเกาะมินดาเนาและเกาะบอร์เนียว ประกอบไปด้วยเกาะภูเขาไฟ 900 เกาะ และมีแนวปะการังพื้นที่ 
== อ้างอิง ==
== แหล่งข้อมูลอื่น ==
Philippine Standard Geographic Code
Philippine Census Information
Local Governance Performance Management System 
https://web.archive.org/web/20131030150109/http://www.royalsulu.com/index.php?option=com_content&view=article&id=41&Itemid=18 
จังหวัดซูลู
เมืองในประเทศฟิลิปปินส์
ขุนสมาหารหิตะคดี (โป-ระ สมาหาร)

นายโป-ระ สมาหาร หรือ ขุนสมาหารหิตะคดี (โป-ระ สมาหาร) หรือ ขุนสมาหารหิตะคดี (โป๊ โปรคุปต์) เป็นอดีตรัฐมนตรีที่ไม่ได้ประจำกระทรวง รัฐมนตรีช่วยว่าการกระทรวงการคลังของไทย รัฐมนตรีช่วยว่าการกระทรวงมหาดไทยของไทย สมาชิกสภาผู้แทนราษฎรจังหวัดพระนคร
== การทำงาน ==
โป-ระ สมาหาร ได้รับเลือกตั้งเป็นสมาชิกสภาผู้แทนราษฎรจังหวัดพระนคร นับเป็นสมาชิกสภาผู้แทนราษฎรชุดแรกของประเทศไทย ต่อมาในรัฐบาลของนายพันเอก พระยาพหลพลพยุหเสนา (พจน์ พหลโยธิน) ได้รับแต่งตั้งเป็นรัฐมนตรีที่ไม่ประจำกระทรวง ในปี พ.ศ. 2477 และในปีถัดมาได้รับแต่งตั้งเป็นรัฐมนตรีช่วยว่าการกระทรวงการคลัง ต่อจากนั้นในคณะรัฐมนตรีไทย คณะที่ 7 เขาได้รับแต่งตั้งเป็นรัฐมนตรีช่วยว่าการกระทรวงการคลัง อีกสมัย
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2481 เขาได้รับเลือกตั้งเป็นสมาชิกสภาผู้แทนราษฎรจังหวัดพระนคร สมัยที่ 2 และดำรงตำแหน่งดังกล่าวจนกระทั่งถึงแก่อนิจกรรม ในปี พ.ศ. 2488 ซึ่งได้จัดให้มีการเลือกตั้งใหม่แทนตำแหน่งที่ว่างลง ในเดือนมิถุนายนของปีเดียวกัน
ในรัฐบาลของนายพันเอก หลวงพิบูลสงคราม (แปลก ขีตตะสังคะ) (ยศในขณะนั้น) เขาได้รับแต่งตั้งเป็นรัฐมนตรีที่ไม่ประจำกระทรวง และถูกปรับให้ไปดำรงตำแหน่งรัฐมนตรีช่วยว่าการกระทรวงมหาดไทย ในปี พ.ศ. 2484 รวมทั้งในรัฐบาลถัดมาของจอมพลแปลก พิบูลสงคราม
ในรัฐบาลของนายควง อภัยวงศ์ เขาได้รับแต่งตั้งเป็นรัฐมนตรีที่ไม่ประจำกระทรวง และปรับไปรับตำแหน่งรัฐมนตรีช่วยว่าการกระทรวงมหาดไทยในภายหลัง
นอกจากนั้นแล้ว ุขุนสมาหารหิตะคดี ยังมีผลงานที่สำคัญคือ พจนานุกรมกฎหมาย
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
บุคคลจากกรุงเทพมหานคร
นักการเมืองไทย
สมาชิกสภาผู้แทนราษฎรจังหวัดพระนคร
รัฐมนตรีไทยที่ไม่ได้ประจำกระทรวง
บรรดาศักดิ์ชั้นขุน
นักกฎหมายชาวไทย
โรเมล กิโอโต

โรเมล ซามีร์ กิโอโต โรบินซอน (Romell Samir Quioto Robinson; 9 สิงหาคม ค.ศ. 1991 —) เป็นนักฟุตบอลชาวฮอนดูรัส ปัจจุบันเล่นตำแหน่งกองหน้าหรือปีกให้กับฮิวสตัน ไดนาโม
== สโมสรอาชีพ ==
กิโอโตเริ่มเล่นฟุตบอลอาชีพให้กับสโมสรบิดาในลีกฟุตบอลอาชีพแห่งชาติฮอนดูรัสเมื่อปี ค.ศ. 2010 ต่อมาในฤดูกาล 2012–13 เขาถูกปล่อยยืมตัวให้กับวิสวาคราคูฟในแอ็กสตรากลาซา
ในฤดูกาล 2013–14 กิโอโตได้ย้ายไปเล่นให้กับโอลิมปิอา เขาทำได้ 13 ประตูในฤดูกาลนั้น ต่อมาวันที่ 23 ธันวาคม ค.ศ. 2016 เขาได้ย้ายไปร่วมทีมฮิวสตัน ไดนาโม
== ทีมชาติ ==
เขาลงเล่นให้ทีมชาติฮอนดูรัสนัดแรกเมื่อวันที่ 29 กุมภาพันธ์ ค.ศ. 2012 ในนัดกระชับมิตรที่พบกับเอกวาดอร์
=== ประตูในนามทีมชาติ ===
ผลประตูของทีมชาติฮอนดูรัสจะขึ้นต้นก่อน
== อ้างอิง ==
== แหล่งข้อมูลอื่น ==
ปีกฟุตบอล
นักฟุตบอลชาวฮอนดูรัส
นักฟุตบอลทีมชาติฮอนดูรัส
นักฟุตบอลในโอลิมปิกฤดูร้อน 2016
ผู้เล่นในเมเจอร์ลีกซอกเกอร์
ผู้เล่นในคอนคาแคฟโกลด์คัพ 2021
ฌ็อง-คริสต็อฟ เจ้าชายนโปเลียน

ฌ็อง-คริสต็อฟ เจ้าชายนโปเลียน (Jean-Christophe, Prince Napoléon) เป็นประมุขของอดีตราชวงศ์ฝรั่งเศสและเป็นทายาทของ นโปเลียน โบนาปาร์ต ซึ่งเป็นจักรพรรดิองค์แรกของฝรั่งเศส
== พระประวัติ ==
ฌ็อง-คริสต็อฟ เจ้าชายนโปเลียน ประสูติเมื่อวันที่ 11 กรกฎาคม พ.ศ. 2529 เป็นพระโอรสในชาร์ล เจ้าชายนโปเลียน และเจ้าหญิงเบอาทริสแห่งบูร์บง-ซิซิลีทั้งสอง โดยพระองค์ทรงเป็นพระนัดดาใน  เจ้าชายเฟอร์ดินานด์ ดยุกแห่งกัสโตร และยังเป็นพระภาคิไนยใน เจ้าชายคาร์โล ดยุกแห่งกัสโตร ทางฝ่ายพระมารดา โดยภายหลังจากที่พระองค์ทรงเรียนจบและ ก็ทรงงานใน มหาวิทยาลัยนิวยอร์ก ในฐานะนักวิเคราะห์ธนาคารเพื่อการลงทุนสำหรับ มอร์แกนสแตนเลย์ โดยพระองค์สามารถรับสั่งภาษาสเปน ภาษาฝรั่งเศส และภาษาอังกฤษได้
พระองค์ทรงเป็น เจ้าชายนโปเลียน หรือ พระประมุขแห่งราชวงศ์โปนาปาร์ต เช่นเดียวกับพระบิดา หลังจากที่ หลุยส์ เจ้าชายนโปเลียน พระอัยยกา สิ้นพระชนม์ลง เมื่อวันที่ 3 พฤษภาคม พ.ศ. 2540 ซึ่งในขณะนั้น พระองค์ทรงมีพระชันษาเพียง 11 ปี เนื่องจากพระบิดาทรงเสกสมรสใหม่โดยที่ไม่ได้รับความเห็นชอบจากพระอัยกา และไม่เป็นที่ชื่นชอบในหมู่ประชาชน ซึ่งพระบิดาของพระองค์ก็ไม่มีปัญหาใดๆ
ราชวงศ์โบนาปาร์ต
เจ้าชายฝรั่งเศส
ลูกบาศก์ที่เป็นไปไม่ได้

ลูกบาศก์ที่เป็นไปไม่ได้ (impossible cube) เป็นหนึ่งในวัตถุที่เป็นไปไม่ได้ที่คิดค้นโดยเมาริตส์ กอร์เนลิส แอ็ชเชอร์ เป็นรูปสองมิติที่ใช้มุมมองของลูกบาศก์ เป็นภาพที่คล้ายกับลูกบาศก์เนกเกอร์แต่เป็นสามมิติ
== ดูเพิ่ม ==
สามเหลี่ยมเพนโรส
บิลเวท
== อ้างอิง ==
ภาพลวงตา
อัลฟาติฮะฮ์

ซูเราะฮ์ อัลฟาติฮะฮ์ (سُورَةُ الْفَاتِحَة) เป็นบทที่หนึ่ง (ซูเราะฮ์) ของอัลกุรอ่าน มีเจ็ดโองการ (อายะฮ์) เป็นบทที่จำเป็นต่อการละหมาดเพื่อชี้แนวทางของอัลลอฮ์  และเป็นซูเราะฮ์แรกที่ต้องอ่านทุกครั้งในทุกๆ ตักบีร์
== ชื่อ ==
ชื่ออัลฟาติฮะฮ์  ("บทนำ") หมายถึงเปิดสิ่งของหรือหนังสือและอื่นๆ
คำว่า الفاتحة มีรากมาจากคำว่า فتح ที่หมายถึงเปิด, อธิบาย, ไม่ปิด, กุญแจสมบัติ ฯลฯ หมายความว่าซูเราะฮ์ อัล-ฟาติฮะฮ์เป็นบทสรุปทั้งอัลกุรอ่านและเป็นเหตุผลว่าทำไมต้องอ่านซูเราะฮ์อัล-ฟาติฮะฮ์ในการละหมาดทุกครั้ง
ซูเราะฮ์นี้มีชื่อต่างๆ เช่น อุมมุลกิตาบ ("มารดาแห่งหนังสือ") อุมมุลกุรอ่าน ("มารดาแห่งอัลกุรอ่าน") ซะบาอะ อัล-มะซานี ("โองการทั้งเจ็ดที่อ่านซ้ำ") อัล-ฮัมด์ ("สรรเสริญ") อัล-ชิฟาอฺ ("การรักษา") อัล-รุกยะฮ์ ("การรักษาทางจิตวิญญาณ"), และอัล-อะซาส ("การก่อตั้ง")
==ตัวอ่านและทับศัพท์อักษรโรมัน==
1. بِسْمِ اللَّهِ الرَّحْمَنِ الرَّحِيمِ
(Bismillāhi r-raḥmāni r-raḥīm)
2. الْحَمْدُ لِلَّهِ رَبِّ الْعَالَمِينَ
(Al ḥamdu lillāhi rabbi l-’ālamīn)
3. الرَّحْمَنِ الرَّحِيمِ
(Ar raḥmāni r-raḥīm)
4. مَالِكِ يَوْمِ الدِّينِ
(Māliki yawmi d-dīn)
5. إِيَّاكَ نَعْبُدُ وَإِيَّاكَ نَسْتَعِينُ
(Iyyāka na’budu wa iyyāka nasta’īn)
6. اهْدِنَا الصِّرَاطَ الْمُسْتَقِيمَ
(Ihdinā ṣ-ṣirāṭ al-mustaqīm)
7. صِرَاطَ الَّذِينَ أَنْعَمْتَ عَلَيْهِمْ غَيْرِ الْمَغْضُوبِ عَلَيْهِمْ وَلَا الضَّالِّينَ
(Ṣirāṭ al-laḏīna an’amta ‘alayhim, ġayril maġḍūbi ‘alayhim walāḍ ḍāllīn)
==แปลความหมาย==
(1) ด้วยพระนามของอัลลอฮฺ ผู้ทรงกรุณาปราณี ผู้ทรงเมตตาเสมอ
(2) การสรรเสริญทั้งหลายนั้น เป็นสิทธิของอัลลอฮฺผู้เป็นพระเจ้าแห่งสากลโลก
(3) ผู้ทรงกรุณาปราณี ผู้ทรงเมตตาเสมอ
(4) ผู้ทรงอภิสิทธิ์แห่งวันตอบแทน
(5) เฉพาะพระองค์เท่านั้นที่พวกข้าพระองค์เคารพอิบาดะฮฺ และเฉพาะพระองค์เท่านั้นที่พวกข้าพระองค์ขอความช่วยเหลือ
(6) ขอพระองค์ทรงแนะนำพวกข้าพระองค์ซึ่งทางอันเที่ยงตรง
(7) (คือ) ทางของบรรดาผู้ที่พระองค์ได้ทรงโปรดปราณแก่พวกเขา มิใช่ในทางของพวกที่ถูกกริ้ว และมิใช่ทางของพวกที่หลงผิด
== เบี้องหลัง ==
รายงานจากอับดุลลอฮ์ อิบนุ อับบาส และคนอื่นๆ ว่า อัลฟาติฮะฮ์เป็นซูเราะฮ์มักกียะฮ์ ในขณะที่บางคนรายงานว่าเป็นซูเราะฮ์มะดานียะฮ์ บางคนเชื่อว่าเป็นทั้งซูเราะฮ์มักกียะฮ์และมะดานียะฮ์ ในกุรอ่านมีซูเราะฮ์แรกๆที่ถูกประทานให้กับมุฮัมหมัดแค่บางอายะฮ์ของซูเราะฮ์ อัล-อะลัก, มุซซัมมิล, อัล-มุดัสซิรฺ ฯลฯ รายงานส่วนใหญ่ได้บอกว่าซูเราะฮ์อัล-ฟาติฮะฮ์เป็นซูเราะที่สมบูรณ์อันแรกที่ถูกประทานให้กับนบีมุฮัมหมัด
== ดูเพิ่ม ==
ยุซ
บัซมาละฮ์
== อ้างอิง ==
== แหล่งข้อมูลอื่น ==
Al-Fātiḥah, , ที่ Center for Muslim-Jewish Engagement
Surah Al-Fatiha with Recitation by Sudais in MP3
ละหมาด
คัมภีร์ของศาสนาอิสลาม
เส้นโค้งฮิลเบิร์ท

เส้นโค้งฮิลเบิร์ท  (Hilbert curve) เป็นแฟรกทัลรูปแบบหนึ่ง เป็นเส้นโค้งที่แผ่ปิดคลุมปริภูมิ เสนอขึ้นโดยดาวิท ฮิลเบิร์ท นักคณิตศาสตร์ชาวเยอรมัน
มิติเฮาส์ดรอฟของเส้นโค้งฮิลเบิร์ทที่จะเติมเต็มผิวระนาบที่อันดับ n\to\infty มีค่าเป็น 2
ระยะทางแบบยูคลิดของเส้นโค้งฮิลเบิร์ท  H_n  อันดับ  n  เป็น  2^n - {1 \over 2^n}  นั่นคือเพิ่มขึ้นตาม  n  แบบเอกซ์โพเนนเชียล
== ในระบบ L ==
เส้นโค้งฮิลเบิร์ท สามารถอธิบายโดยใช้การเขียนระบบ L ดังนี้
ตัวอักษร :  A, B
ค่าคงที่ : F + −
เริ่มต้น : A
กฎการแปลง:
A → − B F + A F A + F B −
B → + A F − B F B − F A +
โดยที่ F แทน "ลากเส้นไปข้างหน้า", + แทน "เลี้ยวขวา 90°", - แทน "เลี้ยวซ้าย 90°" โดย A และ B จะไม่ถูกพิจารณาเมื่อตอนวาดภาพ
== ดูเพิ่ม ==
เส้นโค้งค็อค
เส้นโค้งเบลอม็องฌ์
== อ้างอิง ==
แฟร็กทัล
เส้นโค้ง